Looduslikult kasvav mesimurakas on Eestis haruldane ja seetõttu II kaitsekategooria alune taimeliik. Tänu kotkaretkele õnnestus ka mul see taim  looduses ära näha. Loomulikult oli abiks asjatundja, ilma kelleta poleks õnnestunud lillakale sarnanevat, aga hoopis väheldasema kasvuga mesimuraka taime ära tunda. Üheks tunnuseks on tal ka punaka tooniga püstised varred. Mesimuraka taimed kasvavad ühekaupa eraldi, lopsaka kasvuga lillakas aga roomab mööda maad ja ainult viljavarred on püstised.